מר רובוט

מר רובוט (באנגלית: Mr. Robot) היא סדרת טלוויזיה אמריקאית מסוגת דרמת מתח, שנוצרה על ידי סאם אסמאעיל. הסדרה עלתה לשידור ב-24 ביוני 2015 בערוץ USA. פרק הפיילוט היה זמין לצפייה מספר שבועות לפני כן ברשת וב-VOD. העונה הראשונה כללה 10 פרקים ועוד לפני עלייתה לשידור, חודשה הסדרה לעונה שנייה בת 12 פרקים, אשר עלתה לשידור ב-13 ביולי 2016. ב-16 באוגוסט 2016, חודשה הסדרה לעונה שלישית, שעלתה לשידור ב-11 באוקטובר 2017. בדצמבר 2017 חודשה הסדרה לעונה רביעית בת 8 פרקים. אולם, באוגוסט 2018 פורסם כי עונה זו תהיה האחרונה בסדרה, וכן הורחבה ל-13 פרקים. העונה הרביעית עלתה לשידור ב-6 באוקטובר 2019 ושני פרקי הסיום שודרו ב-22 בדצמבר 2019. הסדרה זכתה להצלחה וביקורות חיוביות, ובשנת 2016 זכתה בפרס גלובוס הזהב בקטגוריית סדרת הדרמה הטובה ביותר ושחקן המשנה הטוב ביותר בסדרת טלוויזיה (כריסטיאן סלייטר) וכן בפרס אמי לבידור בפריים טיים לשחקן ראשי מצטיין בסדרת דרמה (ראמי מאלק). יוצרי ומפיקי הסדרה מתגאים בכך שהיא מדויקת ביותר מבחינה טכנולוגית ונחשבת היצוג המדויק ביותר של האקינג בקולנוע ובטלוויזיה. בישראל משודרת הסדרה בשירות סלקום tv החל מנובמבר 2015, והחל ממאי 2016 גם בערוץ HOT Plus. בהמשך עלתה לשידור גם בשירות פרטנר TV. הסדרה עלתה לשירות נטפליקס ב-23 באוגוסט 2021. הסדרה עוקבת אחרי אליוט אלדרסון, גבר צעיר שחי בניו יורק ועובד בחברת אבטחת מידע בשם "Allsafe" כמהנדס אבטחת מידע. אליוט מתמודד עם פיצול אישיות חרדה חברתית ודיכאון קליני, וסובל מפרנויה וממחשבות שווא, ולאורך כל הסדרה הדמות השנייה משתלטת לו על התודעה. אליוט נוהג לפרוץ למחשביהם ולחשבונותיהם האישיים של האנשים עמם הוא בא במגע, בהם חברים, עמיתים לעבודה וגורמים מקצועיים, ולפעמים לפעול לפי המידע כדי להגן על קרוביו. המניע המרכזי לפעולותיו הוא הבוז שהוא חש כלפי הקפיטליזם האמריקאי והרצון לפגוע במי שהוא רואה כגורמים המזיקים ביותר בתוכו, תאגידי הענק והקונצרנים. אליוט מגויס על ידי דמותו השנייה בדמות האקר אנרכיסט בשם "מר רובוט", המצרף אותו לקולקטיב של האקרים מהפכניים הנקרא "fsociety". אחת המשימות שלהם היא לבטל את כל החובות לבנקים העולמיים בכך שהם מצפינים את כל המידע של קונצרן הבנקאות הגדול בעולם הקרוי "E corp", ומשמידים את הגיבוי הקשיח לאותו מידע. אליוט אלדרסון (ראמי מאלק): מהנדס אבטחה ב"אולסייף סייברסקיוריטי" והאקר ב-fsociety, סובל מחרדה חברתית. מר רובוט (כריסטיאן סלייטר): האקר אנרכיסט שמגייס את אליוט למחתרת ההאקרים fsociety. דארלין אלדרסון (קרלי חייקין): אחותו של אליוט והאקרית ב-fsociety. אנג'לה מוס (פורשה דאבלדיי): חברת ילדות של אליוט ועובדת בחברת אולסייף, בעונה השנייה עובדת ב-E corp. טיירל ווליק (מרטין וולסטורם): סגן נשיא בכיר של מחלקת הטכנולוגיה בחברת E corp בתחילת הסדרה. פיליפ פרייס (מייקל כריסטופר): המנכ"ל של חברת E corp, עושה הכול כדי להציל את החברה לאחר הפריצה של fsociety. ג'והאנה ווליק (סטפני קורנליסן): אשתו של טיירל ווליק. גדעון גודארד (מייקל גיל): מנכ"ל חברת אלסייף, מחבב את אליוט. אולי פרקר (בן רפפורט): חבר של אנג'לה ועובד בחברת אלסייף. שיילה ניקו (פרנקי שאו): השכנה וסוחרת הסמים של אליוט. כריסטה גורדון (גלוריה ראובן): הפסיכולוגית של אליוט. טרנטון (סוניטה מאני): האקרית מוסלמית ממוצא איראני שפועלת ב-fsociety, ביישנית במיוחד. דומיניק פיירו (גרייס גאמר): סוכנת FBI שחוקרת את הפריצה של fsociety. (עונה 2) מובלי (אזהר קאן): האקר ב-fsociety. רומרו (רון צ'יפאס ג'ונס): האקר ב-fsociety. ההאקר הכי מבוגר בקבוצה. מדיה וקבצים בנושא מר רובוט בוויקישיתוף אתר האינטרנט הרשמי של מר רובוט (באנגלית) מר רובוט, ברשת החברתית פייסבוק מר רובוט, ברשת החברתית אקס (טוויטר) מר רובוט, ברשת החברתית אינסטגרם מר רובוט, סרטונים בערוץ היוטיוב "מר רובוט", במסד הנתונים הקולנועיים IMDb (באנגלית) "מר רובוט", באתר נטפליקס "מר רובוט", באתר AllMovie (באנגלית) "מר רובוט", באתר Rotten Tomatoes (באנגלית) "מר רובוט", באתר Metacritic (באנגלית) "מר רובוט", באתר Prime Video (באנגלית) "מר רובוט", במסד הנתונים הקולנועיים KinoPoisk (ברוסית) סער גמזו, עכבר העיר אונליין, "מיסטר רובוט": דרוש נוק אאוט אורגזמי, באתר הארץ, 20 ביולי 2016 עידו ישעיהו‏, שדרוג תוכנה: העונה השנייה של "מר רובוט" מתמקדת ומשתכללת, באתר וואלה, 20 ביולי 2016 ניב הדס, "מר רובוט" עושה שימוש אפקטיבי בעולם האפל של ההאקרים, באתר הארץ, 28 ביולי 2016 עידו ישעיהו‏, פרמוט מחשב: העונה השלישית של "מר רובוט" היא הטובה בתולדותיה, באתר וואלה, 13 בנובמבר 2017